কল্কি ভগবান

কল্কি ভগবান (বিজয় কুমার নাইডু - জন্ম ১৯৪৯ সালের ৭ই মার্চ), যিনি শ্রী ভগবান নামেও সুপরিচিত এবং ভারতের একজন আধ্যাত্মিক শিক্ষক।   তিনি "একম" নামক একটি আধ্যাত্মিক সংগঠনের প্রতিষ্ঠাতা।   যার সদর দপ্তর ভারদাইয়াপালেম, তিরুপতি জেলায়, অন্ধ্র প্রদেশ।

প্রাথমিক জীবন 
শ্রী ভগবান ১৯৪৯ সালের ৭ মার্চ তামিলনাড়ুর ভেলোর জেলার নাথম গ্রামে বৈদর্ভী আম্মা এবং শ্রী ভারদরাজুলুর ঘরে বিজয় কুমার নাইডু নামে জন্মগ্রহণ করেন।  তাঁর বাবা ভারতীয় রেলওয়ের হিসাব বিভাগের প্রধান ছিলেন।

শিক্ষা এবং প্রাথমিক কর্মজীবন 
১৯৫৫ সালে, তাঁর পরিবার চেন্নাইয়ে চলে আসে, যেখানে তিনি ডন বসকো ম্যাট্রিকুলেশন উচ্চ মাধ্যমিক বিদ্যালয়ে পড়াশোনা করেন। শৈশবেই তিনি তাঁর বন্ধু আর. শঙ্করের মাধ্যমে "জিদ্দু কৃষ্ণমূর্তি"- এর দর্শনের সাথে পরিচিত হন। তিনি চেন্নাইয়ে ডিজি বৈষ্ণব কলেজ থেকে গণিত বিষয়ে স্নাতক ডিগ্রি অর্জন করেন। কলেজ শেষ করার পর, তিনি এলআইসি (ভারতীয় জীবনবীমা নিগম) -এ করণিক হিসেবে কর্মজীবন শুরু করেন।

বিবাহ 
১৯৭৭ সালের ৯ জুন তিনি পদ্মাবতীকে বিয়ে করেন, ভারতের প্রচলিত রীতি অনুসরণ করে যেখানে পরিবারের প্রবীণরা বিবাহের সিদ্ধান্ত নেন। পদ্মাবতী, যিনি ভক্তদের কাছে "আম্মা" নামে সুপরিচিত এবং "একত্ব” নামক আধ্যাত্মিক সংস্থার অন্যতম প্রতিষ্ঠাতা।

কর্মজীবন 
১৯৮৪ সালে, শ্রী ভগবান অন্ধ্রপ্রদেশের চিত্তুর জেলায় "জীবাশ্রম" নামে একটি আবাসিক বিদ্যালয় প্রতিষ্ঠা করেন, যার লক্ষ্য ছিল "শিশুদের নিজেকে আবিষ্কার করা এবং তাদের পূর্ণ সম্ভাবনায় পৌঁছানোর জন্য একটি পরিবেশ তৈরি করা”।

১৯৯৪ সালে, "জীবাশ্রম” স্কুল ক্যাম্পাসের নাম পরিবর্তন করে "সত্যলোক" রাখা হয় এবং জনসাধারণের জন্য সেখানে বিভিন্ন আধ্যাত্মিক আচার অনুষ্ঠান শুরু হয়।  ২০০০ সালে, তিনি "একত্ব” সংস্থার প্রতিষ্ঠা করেন, যার লক্ষ্য "স্থায়ী আধ্যাত্মিক রূপান্তর” এবং মানবজাতির মধ্যে একত্ব ভাব জাগ্রত করে এই বিশ্বকে একটি উন্নত স্থানে রূপান্তরিত করা এবং মানুষের দুঃখের উপশম করা।
 
এই আন্দোলনের প্রাথমিক পর্যায়ে, শ্রী ভগবানকে তাঁর অনুসারীরা বিষ্ণুর দশম অবতার কল্কি হিসেবে গণ্য করতেন এবং তাঁর কাজকে স্থানীয়ভাবে "কল্কি আন্দোলন" হিসেবে উল্লেখ করা হত।  শ্রী ভগবান বলেন, "যদিও এটি কল্কির আবির্ভাবের সময়, কিন্তু কল্কি একজন ব্যক্তি নন বরং একটি সম্মিলিত জাগরণ”।
 
"একত্ব আশীর্বাদ" প্রদান ও গ্রহণ করার পদ্ধতি যা দীক্ষা হিসেবে পরিচিত এবং এটি গ্রহীতাকে উচ্চতর চৈতন্য স্থিতিতে নিয়ে যাওয়ার জন্য শক্তি সঞ্চালনের একটি কৌশল। এই প্রথা অনুসারীকে নতুন পথ অনুসরণ করার জন্য কোনও দীক্ষার প্রয়োজন হয় না।
 
ভগবান বিশ্বাস করেন যে যখন একটি গুরুত্বপূর্ণ জনগোষ্ঠী "একত্বের আশীর্বাদ" লাভ করে, তখন এটি মানবতার "সমষ্টিগত ডিএনএ"-কে প্রভাবিত করবে, যার ফলে "আলোকিতকরণের যুগ" তৈরি হবে, যা সম্পূর্ণরূপে কার্যকর হতে কয়েক দশক সময় লাগবে।সংস্থার অনুসারীরা "একত্ব আশীর্বাদ" দ্বারা মনস্তাত্ত্বিক অসুস্থতা নিরাময় হয়েছে বলে জানিয়েছেন। ২০০৪ সালে, কার্ল জোহান ক্যালেম্যান (মায়ান ক্যালেন্ডারের উপর ভিত্তি করে), শ্রী ভগবানের সাথে সহযোগিতায় "একত্ব উদযাপন” নামে একটি উৎসব শুরু করেন। ২০১২ সালের ২১শে ডিসেম্বর, "একত্ব” সংস্থা বিশ্বব্যাপী বিভিন্ন অনুষ্ঠানের আয়োজন করে।
 
"কসমিক মিউজিক”,  একটি সঙ্গীত সংস্থা যা বিভিন্ন ঐতিহ্যবাহী, আধ্যাত্মিক এবং ফিউশন ট্র্যাক তৈরি করে থাকে। ঐতিহ্যবাহী বৈদিক স্তোত্র সম্বলিত "সেক্রেড চ্যান্ট” তাদের সফল ব্র্যান্ডগুলির মধ্যে অন্যতম।শ্রী ভগবানের রিয়েল এস্টেট, নির্মাণ প্রকল্প, জ্বালানি, মিডিয়া এবং খেলাধুলা সংক্রান্ত বিভিন্ন বিনিয়োগ রয়েছে।
 
২০১৭ সালে, "একত্ব” সংস্থাটিকে ব্যবসায়িক স্বার্থে শ্রী ভগবানের পুত্র এনকেভি কৃষ্ণা এবং পুত্রবধূ পৃথা কৃষ্ণাকে হস্তান্তর করা হয়। বছরের পর বছর ধরে, "একত্ব" আন্দোলন বিভিন্ন নামে পরিচিত, যার মধ্যে রয়েছে "ফাউন্ডেশন ফর ওয়ার্ড অ্যায়েকেনিং", "গোল্ডেন এজ ফাউন্ডেশন", “ভগবদ ধর্ম", "কল্কি ধর্ম", "একত্ব বিশ্ববিদ্যালয়" এবং "একত্ব সংস্থা"।

শিক্ষা 
শ্রী ভগবানের বিশ্বাস অনুযায়ী, মানুষের দুঃখের মূল কারণ হল "পৃথক অস্তিত্বের অনুভূতি”, যা প্রত্যেক ব্যক্তি অনুভব করে, যা তাকে "আমি এবং আমি নই" -এর অনুভব দেয়, যা তার পরিবার ও সম্পর্কের মধ্যে দ্বন্দ্ব তৈরি করে এবং জাতির মধ্যে যুদ্ধের কারণ হয়। তাঁর মতে, "জীবন মুক্তি” একটি স্নায়ুজীববিজ্ঞান সংক্রান্ত প্রক্রিয়া যার মাধ্যমে পৃথক অস্তিত্বের এই অনুভূতি সমাপ্ত হয়।
 
"একত্ব” আন্দোলনে কোনো প্রয়োজনীয় গ্রন্থ বা মতবাদ নেই,  যদিও এর প্রতিষ্ঠাতা শ্রী ভগবানের লেখা বা বাণী শিক্ষা হিসেবে ব্যবহৃত হয়। আন্দোলনের জোর দেওয়া হয় অনুসারীদের সরাসরি ব্যক্তিগত অভিজ্ঞতা অর্জনের জন্য। এই আন্দোলন  কোনো ধর্মান্তরের নির্দেশ দেয় না।
 
"একত্ব" আন্দোলন তার বার্তাকে প্রধান ধর্মীয় ঐতিহ্যের সাথে সামঞ্জস্যপূর্ণ বলে মনে করে এবং একই সাথে শিক্ষার কৃষ্টিগত অভিযোজনের অনুমতি দেয়।

সমস্যা 
২০০২ সালে, কল্কি ট্রাস্টের আয়কর তদন্তের জন্য একটি জনস্বার্থ মামলা মাদ্রাজ হাইকোর্ট এবং পরবর্তীতে ভারতের সর্বোচ্চ আদালত খারিজ করে দেয়। 
 
২০১৯ সালে, আয়কর বিভাগের কর্মকর্তারা শ্রী ভগবানের ছেলের মালিকানাধীন সম্পত্তি থেকে নগদ অর্থ এবং সোনা জব্দ করেছিলেন, যার মোট আনুমানিক মূল্য ৯৩ কোটি টাকা।

সমালোচনা 
 
২০০৫ সালে সুইডেনের তার সহযোগী ফ্রেডি নিলসেন "একত্ব" আন্দোলনের বিরুদ্ধে সমালোচনা করার পর তাঁকে ছেড়ে চলে যান।

প্রকাশনা

বই 
 
 ভগবান, শ্রী (২০১৭)। লাভ বিগিনস উইথ অ্যাকসেপ্টিং ইউরসেল্ফ 
 
 ভগবান, শ্রী (২০১৯)। অ্যাকটিভেটিং ইউর ইন্নার সাকসেস কোড ।

আরও দেখুন 
 দীক্ষা

তথ্যসূত্র